---
# System prepended metadata

title: Rektanglija

---


# Rektanglija

Rektanglija je pravokotna država, sestavljena iz pravokotnih občin. Ker so se občine nenehno pulile za zemljo, se je zbor modrih rektanglovcev odločil, da bo dovolil, da se med seboj prekrivajo. Tako lahko isti kraj pripada več občinam.

Napiši program, ki prebere koordinate in velikosti občin in koordinate krajev in za vsak kraj izpiše, koliko občinam pripada.

## Vhod

Vsa števila na vhodu so cela in nenegativna, števila v isti vrstici pa so med seboj ločena s po enim presledkom.

Prva vrstica podaja število občin ($n$). Nato sledi $n$ vrstic s števili $x_{1,i}$, $y_{1,i}$, $x_{2,i}$ in $y_{2,i}$ ($i \in \{1, \ldots, n\}$), ki opisujejo posamezne občine ($x_{1,i}$ in $y_{1,i}$ sta koordinati severozahodnega, $x_{2,i}$ in $y_{2,i}$ pa koordinati jugovzhodnega oglišča $i$-te občine). Ozemlje občine vključuje vsa štiri oglišča. Naslednja vrstica podaja število krajev ($m$). Sledi $m$ vrstic s števili $x_j$ in $y_j$ ($j \in \{1, \ldots, m\}$), ki predstavljajo koordinate posameznih krajev.

Za vsak $i \in \{1, \ldots, n\}$ velja $0 \le x_{1,i} \le x_{2,i} \le D$ in $0 \le y_{1,i} \le y_{2,i} \le D$, kjer je $D \in [0, 1000]$.

## Izhod

Izpiši $m$ vrstic. V $i$-ti vrstici ($i \in \{1, \ldots, m\}$) izpiši število občin, ki jim pripada $i$-ti kraj.

## Omejitve vhoda

* (30 točk) $D \in [0, 30]$, $n \in [1, 10^3]$, $m \in [1, 10^3]$.
* (30 točk) $D \in [0, 30]$, $n \in [1, 10^3]$, $m \in [1, 10^6]$.
* (40 točk) $D \in [0, 1000]$, $n \in [1, 10^6]$, $m \in [1, 10^6]$.

## Primer

### Vhod

```
3
2 1 5 3
1 2 3 5
3 2 3 6
4
3 2
5 3
3 4
4 4
```

### Izhod

```
3
1
2
0
```
